पाएं अपने शहर की ताज़ा ख़बरें और फ्री ई-पेपरडाउनलोड करें
बहेड़ा पीएचसी एवं अनुमंडलीय अस्पताल पर गुरुवार को 124 लोगों का कोरोना जांच किया गया। जिसमें पीएचसी की एक कर्मी सहित 11 लोग कोरोना संक्रमित पाए गए। पीएचसी सूत्रों के अनुसार चौगमा के दो तथा बलनी, इब्राहिमपुर, नवादा, कन्थूडीह, जरिसो एवं दरभंगा के 1-1 लोग पॉजिटिव पाए गए। जबकि अनुमंडल अस्पताल पर देवराम एवं पोहद्दी के एक एक व्यक्ति कोरोना संक्रमित पाए गए। सभी संक्रमित को अस्पताल से चिकित्सक ने उपचार किट देकर होम आइसोलेशन में रहने की सलाह दी है। वहीं, दूसरी ओर कोरोना वैक्सीन के अभाव में पीएचसी पर गुरुवार को टीकाकरण कार्य बाधित रहने से दर्जनों लोगों को निराश लौटना पड़ा। अस्पताल प्रभारी डॉ. अमरनाथ झा ने कहा कि वैक्सीन के अभाव में पीएचसी पर टीकाकरण कार्य नहीं हो सका।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn